1997 בישראל

1997 בישראל (ה'תשנ"ז-ה'תשנ"ח) הייתה השנה בה מדינת ישראל ציינה 49 שנים להקמתה.

 הנהגה 

 אירועים בולטים 

 10 בינואר – "פרשת בר-און חברון": בצעד שנוי במחלוקת ממנה ממשלתו של בנימין נתניהו את רוני בר-און לתפקיד היועץ המשפטי לממשלה. בעקבות הביקורת הציבורית מתפטר בר-און מהתפקיד כעבור יומיים בלבד.
 16 בינואר – הכנסת מאשרת את הסכם חברון
 20 בינואר – בעקבות שידור בערוץ הראשון מתפוצצת פרשת בר-און חברון
 4 בפברואר – 73 קצינים וחיילים נהרגים באסון המסוקים
 13 במרץ – הטבח בנהריים: חייל ירדני מבצע פיגוע ירי בנהריים. בפיגוע נרצחו שבע ילדות ישראליות ונפצעו שש ילדות נוספות, מהן שתיים באופן קשה.
 20 באפריל – היועץ המשפטי לממשלה, אליקים רובינשטיין, ופרקליטת המדינה, עדנה ארבל מפרסמים את מסקנותיהם בעקבות פרשת בר-און חברון וקובעים כי ניתן להעמיד לדין את אריה דרעי
 יוני – אהוד ברק נבחר ליו"ר מפלגת העבודה בפריימריס. מולו התמודדו יוסי ביילין, שלמה בן עמי ואפרים סנה.
 14 ביולי – אסון המכביה: 4 ספורטאים נהרגו ו-69 נפצעו בהתמוטטות גשר מעל נחל הירקון בעת טקס הפתיחה של "המכביה החמש עשרה" .
 31 באוגוסט – בית משפט צבאי בקהיר דן את עזאם עזאם ל-15 שנות מאסר עם עבודות פרך בעוון ריגול למען מדינת ישראל
 5 בספטמבר – אסון השייטת בו נהרגו 12 לוחמי הקומנדו הימי בלבנון

 הסכסוך הישראלי-פלסטיני 
 1 בינואר – שבעה פלסטינים נפצעו בפיגוע ירי בשוק בחברון. החייל היורה, נועם פרידמן, ביקש לסכל את הסכם חברון.
 14 בינואר – ממשלת ישראל מאשרת את הסכם חברון.
 21 במרץ – הפיגוע בקפה אפרופו בתל אביב: בפיגוע התאבדות בבית הקפה "אפרופו" בתל אביב נרצחו 3 ישראלים ונפצעו 48. חמאס נטל אחריות לפיגוע.
 30 ביולי – הפיגוע הכפול בשוק מחנה יהודה – בפיגוע התאבדות בשוק מחנה יהודה בירושלים נרצחו 16 אנשים, ו-178 נוספים נפצעו. חמאס נטל אחריות לפיגוע.
 12 באוגוסט – נהג המונית שמואל בן ברוך נחטף ונרצח על ידי מחבלים סמוך ליריחו.
 4 בספטמבר – הפיגוע ברחוב בן-יהודה: בשלושה פיגועי התאבדות במדרחוב בן-יהודה בירושלים נרצחו 5 אנשים בפיגוע ו-181 נוספים נפצעו. חמאס נטל אחריות לפיגוע.
 25 בספטמבר – ניסיון ההתנקשות כושל של "המוסד" בבכיר החמאס, ח'אלד משעל, בירדן.

 נולדו 

(:קטגוריה:ישראלים שנולדו ב-1997)
 12 במאי – אודיה רש שחקנית ודוגמנית ישראלית.
 16 ביוני – ארטיום דולגופיאט, מתעמל מכשירים ישראלי יליד-אוקראינה; אלוף אולימפי
 21 ביוני – עדן פינס, שחקנית ודוגמנית ישראלית
 24 באוגוסט – אלונה סער, שחקנית ישראלית 
 22 באוקטובר – עומר נודלמן שחקנית ודוגמנית ישראלית.
 10 בדצמבר – שירה לוי, שחקנית וזמרת ישראלית
 26 בדצמבר – ריף נאמן שחקנית, דוגמנית ומנחת טלוויזיה ישראלית.

 נפטרו 

(:קטגוריה:ישראלים שנפטרו ב-1997)
שמאל|ממוזער|150px|חיים הרצוג נשיאה השישי של מדינת ישראל
 3 בינואר – משה וילנסקי, מלחין ישראלי (נולד ב-1910)
 15 בפברואר – שמואל סגל, שחקן ישראלי (נולד ב-1924)
 2 באפריל – דוד שחר, סופר ישראלי (נולד ב-1926)
 12 באפריל – נחמה ליבוביץ, חוקרת תנ"ך, פרשנית ומורה ישראלית (נולדה ב-1905)
 17 באפריל – חיים הרצוג, הנשיא השישי של מדינת ישראל (נולד ב-1918)
 25 ביוני – נתנאל לורך, היסטוריון, דיפלומט ומזכיר הכנסת (נולד ב-1925).
 1 באוקטובר – ענבל פרלמוטר, מוזיקאית ישראלית (נולדה ב-1971)
 2 בדצמבר – ענת אלימלך, שחקנית ודוגמנית ישראלית (נולדה ב-1974)
 17 בדצמבר – עוזי נרקיס, אלוף פיקוד המרכז במלחמת ששת הימים (נולד ב-1925)

 קישורים חיצוניים 

 1997, באתר הכנסת

הערות שוליים

*
ישראל